gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6581, del 05-08-2011 (2011/8551)

Nomenament de personal eventual del grup polític EUPV.
------------------------------------------------------

### Dades del document

Número de DOGV
:   6581

Data del DOGV
:   05-08-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/8551


Data del document
:   27-07-2011

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna

Nomenament de personal eventual del grup polític EUPV. [2011/8551]  
El Ple de l'Ajuntament, en la sessió extraordinària celebrada el 27 de juny de 2011, va acordar el règim retributiu del personal eventual de confiança, i va facultar l'Alcaldia per al nomenament dels dits càrrecs a proposta de cada grup polític, i reconeix per la Resolució d'Alcaldia número 3919, de data 26 de juliol de 2011, el nomenament com a assessors del grup polític municipal EUPV, el següent personal eventual:  
  
Patricia Santacruz Herreros, com a assessora, amb dedicació completa, que percebrà unes retribucions anuals de 25.957,40 €.  
Jaime Ballesteros Sánchez, com a assessor, en règim de mitja dedicació, que percebrà unes retribucions anuals de 12.978,70 €.  
Cosa que fem pública per al coneixement general.  
  
Paterna, 27 de juliol de 2011.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 6569, del 20-07-2011 (2011/7876)

Notificació de la sentència dictada en el judici ordinari número 729/2010.
--------------------------------------------------------------------------

### Dades del document

Número de DOGV
:   6569

Data del DOGV
:   20-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7876


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici ordinari número 729/2010. [2011/7876]  
Procediment ordinari 000729/2010   
Sobre: ordinaris.  
Descripció de la peça: -  
Procediment origen: Procediment ordinari número 000729/2010   
  
Demandant: José Fabra Daniel.  
Procurador: Rafael Francisco Alario Mont.   
Demandat: Barraquiso Saura Zamora.  
Procurador/a: -   
Inmaculada Ripollés Martínez secretària del Jutjat de Primera Instància número 11 de València faig saber:  
Que en el procés de procediment ordinari 000729/2010, seguit en aquest Jutjat a instàncies de José Fabra Daniel contra Barraquiso Saura Zamora, en parador ignorat, s'ha dictat la sentència de data 10 de novembre de 2010 que té l'encapçalament i la dispositiva que, literalment, són com segueix:  
«Sentència número 000220/2010  
València, 10 de novembre de 2010   
Jutgessa: Isabel Tena Franco.  
Procediment: judici ordinari 729/2010.  
Demandant: José Fabra Daniel.  
Procurador: Rafael F. Alario Mont.  
Lletrat: Juan Cuadros Talavera.  
Demandat: Barraquiso Saura Zamora.  
Rebel.   
  
Dispositiva   
Estime la demanda presentada per José Fabra Daniel contra Barraquiso Saura Zamora, rebel, i condemne Barraquiso Saura Zamora a pagar a la part actora la suma de 5.340,09 € i interessos legals. Pel que fa a les costes, pertoca imposar-les a la part demandada.   
Comuniqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació, dins del termini de cinc dies, davant d'aquest Jutjat, que ha de substanciar i resoldre l'Audiència Provincial de València, de conformitat amb el que disposen els articles 455 i següents de la Llei d'Enjudiciament Civil. Per a admetre a tràmit el recurs caldrà acreditar, amb l'escrit d'interposició, que s'ha constituït prèviament el dipòsit de 50 euros, en el compte de dipòsits i consignacions obert en Banesto amb el número 4449 per a aquest Jutjat, que es tornarà si s'estima totalment o parcialment el recurs, i es perdrà si s'admet o confirma la resolució (disposició addicional 15a LO 1/2009).   
Així ho pronuncie, mane i firme».  
  
València, 10 de juny de 2011.- La secretària judicial: Inmaculada Ripollés Martínez.
Diari Oficial de la Generalitat Valenciana


Sumari del DOGV 6601, del 05-09-2011 (2011/9132)

Formalització de contracte número 150/2011. Subministrament de material sanitari -TAC- per al Servici de Radiodiagnòstic de l'Hospital Clínic Universitari de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6601

Data del DOGV
:   05-09-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/9132


Data del document
:   29-08-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Formalització de contracte número 150/2011. Subministrament de material sanitari -TAC- per al Servici de Radiodiagnòstic de l'Hospital Clínic Universitari de València. [2011/9132]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut de València - Clínic - Malva-rosa. Avinguda Blasco Ibáñez, 17, 46376 - València. Telèfon 566 677 822, fax 001 174 131.  
c) Número d'expedient: PA 150/2011.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: equipament sanitari, TAC, per al Servici de Radiodiagnòstic.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Unió Europea de 22 de març de 2011, i Diari Oficial de la Comunitat Valenciana núm. 6496 de 6 d'abril de 2011.  
  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: regulació harmonitzada; criteris d'adjudicació: criteris dependents d'un juí de valor amb un 45% de ponderació, millora en el termini de garantia amb un 5% de ponderació; i criteris avaluables de forma automàtica amb un 50% de ponderació.  
4. Pressupost base de licitació  
Import total: quatre-cents seixanta-dos mil nou-cents seixanta-dos euros amb noranta-set cèntims (462.962,97 €) IVA exclòs; cinc-cents mil euros (500.000,00 €) IVA inclòs.  
Valor estimat: quatre-cents seixanta-dos mil nou-cents seixanta-dos euros amb noranta-set cèntims (462.962,97 €) IVA exclòs.  
5. Formalització del contracte  
a) Data de formalització del contracte: 30 de juny de 2011.  
b) Contractista: Toshiba Medical Systems, SA. (A-28206712).  
c) Nacionalitat: espanyola.  
d) Import d'adjudicació: quatre-cents seixanta-dos mil trenta-set euros amb tres cèntims (462.037,03 €) IVA exclòs; trenta-sis mil nou-cents seixanta-dos euros amb noranta-sis cèntims (36.962,96 €) corresponents al 8% d'IVA; quatre-cents noranta-vuit mil nou-cents noranta-nou euros amb noranta-nou cèntims (498.999,99 €) IVA inclòs.  
  
  
València, 29 d'agost de 2011.- El director general de Règim Econòmic de la Sanitat (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6437, del 13-01-2011 (2010/13372)

Adjudicació definitiva número MY10/ITEAM/S/49. Adquisició d'un analitzador i generador vectorial de senyals elèctrics i òptics.
-------------------------------------------------------------------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/13666


Data del document
:   20-12-2010

Organisme emissor
:   Universitat Politècnica de València

Tipus de document
:   Resolució

Correcció d'errades

 Descriptors 

:   * adjudicació de contracte administratiu
    * contracte de subministraments

Adjudicació definitiva número MY10/ITEAM/S/49. Adquisició d'un analitzador i generador vectorial de senyals elèctrics i òptics. [2010/13884]  
En compliment del que disposa l'article 138 de la Llei de Contractes del Sector Públic, aprovada per la Llei 30/2007, de 30 d'octubre, es fa pública la següent adjudicació:  
1. Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY10/ITEAM/S/49.  
2. Objecte del contracte  
a) Tipus de contracte: subministraments  
b) Descripció de l'objecte: adquisició d'un analitzador i generador vectorial de senyals elèctrics i òptics.  
c) Lot 1: adquisició d'un analitzador i generador vectorial de senyals elèctrics i òptics.  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
c) Forma: negociat.  
4. Import del contracte  
Lot 1: 295,481.00 euros (IVA exclòs).  
5. Adjudicació definitiva  
a) Data: 9 de decembre de 2010.  
b) Contractista lot 1: Agilent Technologies Spain, SL.  
c) Nacionalitat lot 1: Espanya.  
d) Import d'adjudicació definitiva lot 1: 295.475,89 euros (IVA exclòs).  
6. Altres informacions  
Cofinançat pel Fons Europeu de Desenvolupament Regional.  
Valencia, 20 de decembre de 2010 .- El rector: Juan Julià Igual.
Diari Oficial de la Generalitat Valenciana


Sumari del DOGV 6541, del 13-06-2011 (2011/6168)

Notificació de la sentència dictada en el judici divorci contenciós número 1184/2010.
-------------------------------------------------------------------------------------

### Dades del document

Número de DOGV
:   6541

Data del DOGV
:   13-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6168


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici divorci contenciós número 1184/2010. [2011/6168]  
Alicia Ordeig Rabadán, secretària titular del Jutjat de Primera Instància número 26 de València, mitjançant aquest edicte, faig saber:  
Que en les actuacions de divorci contenciós 001184/2010, seguides a instàncies de Vera Omozele Agbonkhese contra Prince Johny Eghianruwa, en situació de rebel·lia, en les quals, en data 12 de maig de 2011, s'ha dictat la sentència que té la part dispositiva com segueix:  
«Dispositiva  
Estime la demanda interposada per Vera Omozele Agbonkhese contra Prince Johny Eghianruwa, i declare el divorci i la dissolució del matrimoni format entre ambdós, amb tots els efectes inherents a aquesta. No pertoca l'adopció de mesures.  
Notifiqueu aquesta resolució a les parts, i feu-los saber que contra aquesta sentència es pot preparar un recurs d'apel·lació davant d'aquest jutjat; això no obstant, la decisió tindrà efecte. El recurs s'haurà d'interposar per escrit dins del termini de cinc dies, indicant la infracció comesa al parer del recurrent. Sense aquests requisits no s'admetrà el recurs. Caldrà efectuar la consignació de 50 euros en el compte de dipòsits i consignacions d'aquest Jutjat obert al Banesto: 0030; Oficina: 3072; DC: 20; Compte del Jutjat: 9601885408; en descripció: 1193-0000-02-número de procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional 15a de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.  
No pertoca fer un pronunciament exprés sobre la imposició de les costes.  
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.  
Aquesta és la meua sentència, que jutjant definitivament pronuncie, mane i firme.  
I perquè valga de notificació de forma deguda al demandat Prince Johny Eghianruwa, en situació de rebel·lia i parador ignorat, expedisc i firme aquest edicte.  
  
València, 18 de maig de 2011.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 6664, del 02-12-2011 (2011/12693)

Informació pública de la modificació puntual del vigent Pla General d'Ordenació Urbana relativa al capítol 29 de les normes urbanístiques, àrea no urbanitzable protegida.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12782


Data del document
:   23-11-2011

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * pla d'urbanisme
    * administració local

Informació pública de la modificació puntual del vigent Pla General d'Ordenació Urbana relativa al capítol 29 de les normes urbanístiques, àrea no urbanitzable protegida. [2011/12414]  
El Ple de l'Ajuntament de Godella, en sessió celebrada el 26 de febrer de 2009, va adoptar l'acord de sotmetre a informació pública, per període d'un mes des de la publicació d'aquest edicte, la modificació puntual del vigent Pla General d'Ordenació Urbana relativa al capítol 29 de les normes urbanístiques del pla esmentat, àrea no urbanitzable protegida (articles 170 a 174 ambdós inclusivament); durant el termini esmentat poden presentar-se les al·legacions que s'estimen oportunes. Durant aquest termini, el projecte diligenciat de la modificació del Pla General estarà depositat, per a la consulta pública, durant l'horari de 08.00 a 14.00 hores, al Departament d'Urbanisme de l'Ajuntament de Godella.  
Cosa que es fa pública als efectes que disposa l'article 83.2 de la Llei 16/2005, de 30 de desembre, de la Generalitat, Urbanística Valenciana.  
  
Godella, 23 de novembre de 2011.- L'alcalde: Salvador Soler Chulià.
Diari Oficial de la Generalitat Valenciana


Sumari del DOGV 6614, del 22-09-2011 (2011/9576)

Informació pública de l'estudi d'integració paisatgística i de la documentació de què s'acompanya per a les obres de conducció de connexió entre els dipòsits de Palaba i Racó del Batle d'aquest terme municipal.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9576


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'estudi d'integració paisatgística i de la documentació de què s'acompanya per a les obres de conducció de connexió entre els dipòsits de Palaba i Racó del Batle d'aquest terme municipal. [2011/9576]  
Vist l'estat de tramitació de l'expedient administratiu per a les obres de conducció de connexió entre els dipòsits de Palaba i Racó del Batle d'aquest terme municipal presentat per Facsa, mitjançant aquest anunci se sotmet a informació pública l'estudi d'integració paisatgística que s'adjunta al projecte, junt amb el pla de participació pública que forma part de la documentació de l'estudi esmentat, així com la resta de documentació que l'integra, durant el termini de 20 dies hàbils, de conformitat amb el que disposa l'article 58.2 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, a l'efecte que es puguen presentar al·legacions durant el termini esmentat.  
Durant aquest termini, la documentació corresponent a l'estudi d'integració paisatgística haurà d'estar dipositada, per a la consulta pública, al Departament d'Urbanisme de l'Ajuntament d'Alcalà de Xivert, en hores d'oficina, de dilluns a divendres.  
  
Alcalà de Xivert, 16 de setembre de 2011.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 6498, del 08-04-2011 (2011/4132)

CORRECCIÓ d'errades de la Resolució de 13 de gener de 2011, del director de l'Agència Valenciana de Mobilitat Metropolitana, per la qual es convoquen proves per a l'obtenció del carnet de conductor de taxi a les àrees de prestació conjunta d'Alacant i Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4132


Data del document
:   01-04-2011

Organisme emissor
:   Agència Valenciana de Mobilitat Metropolitana

Tipus de document
:   Correcció d'errades

Correcció d'errades

 Descriptors 

:   * Agència Valenciana de Mobilitat Metropolitana

CORRECCIÓ d'errades de la Resolució de 13 de gener de 2011, del director de l'Agència Valenciana de Mobilitat Metropolitana, per la qual es convoquen proves per a l'obtenció del carnet de conductor de taxi a les àrees de prestació conjunta d'Alacant i Castelló. [2011/4132]  
Publicada la Resolució de 13 de gener de 2011, del director de l'Agència Valenciana de Mobilitat Metropolitana, per la qual es convoquen proves per a l'obtenció del carnet de conductor de taxi en les àrees de prestació conjunta d'Alacant i Castelló (DOCV número 6447, de 27 de gener de 2011), s'han detectat unes errades que corregim tot seguit:  
  
  
On diu:  
«Annex   
A) Llocs, dates i horaris de la realització dels exercicis:  
Alacant:  
Dia: 28 de maig de 2011.  
Hora de començament: 09.30 h.  
Lloc: Universitat d'Alacant, Campus de Sant Vicent, aulari I.  
Ctra. de Sant Vicent, s/n.  
03668 Sant Vicent del Raspeig (Alacant)»;  
  
Ha de dir:  
«Annex   
A) Llocs, dates i horaris de la realització dels exercicis:  
Alacant:  
Dia: 28 de maig de 2011.  
Hora de començament: 09.30 h.  
Lloc: Universitat Miguel Hernández, edifici Altet.  
Av. Ferrocarril, s/n.  
03885 Elx (Alacant)».  
  
Burjassot, 1 d'abril de 2011.- La directora de València de l'Agència Valenciana de Mobilitat: Mar Martínez Aparicio.
Diari Oficial de la Generalitat Valenciana


Sumari del DOGV 6498, del 08-04-2011 (2011/3851)

Notificació de declaració de caducitat. Expedient número 589/07 SAN.
--------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3851


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de declaració de caducitat. Expedient número 589/07 SAN. [2011/3851]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 589/07 SAN.  
Interessat: Aleksandersen Steinar.  
Últim domicili conegut: partida La Foia, 3, 91. Elx. Alacant.  
  
Assumpte: declaració de caducitat de l'expedient sancionador dictat pel director territorial d'Alacant el 28 de febrer de 2011.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46420 València, on heu de comparéixer per a conéixer el contingut íntegre de l'acte en el termini de 10 dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és procedent, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 25 de març de 2011.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6509, del 28-04-2011 (2011/4743)

Informació pública per a autorització administrativa d'instal·lació de gas natural. Expedient CBREDE 2007/1/46.
---------------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4743


Organisme emissor
:   Conselleria d'Infraestructures i Transport

Tipus de document
:   Anunci

Informació pública per a autorització administrativa d'instal·lació de gas natural. Expedient CBREDE 2007/1/46. [2011/4743]  
Als efectes que establixen l'article 73 de la Llei 34/1998, de 7 d'octubre, BOE de 8 d'octubre de 1998, del Sector d'Hidrocarburs; en la ITC-ICG01 del Reial Decret 919/2006, de 28 de juliol BOE de 4 de setembre de 2006, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i l'article 78 del Reial Decret 1434/2002, de 27 de desembre, BOE de 31 de desembre de 2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:   
  
Expedient: CBREDE/2007/1/46.  
Peticionari: Gas Natural Cegas, SA.  
Emplaçament/zona geogràfica: terme municipal de Náquera.  
Projecte: projecte d'autorització administrativa i aprovació del projecte d'execució de la Xarxa de Distribució de Gas Natural al terme municipal de Náquera.   
Punts de connexió: segons el plànol número 568-NN 4.1 Rev. 00.  
Fases expansió (segons el plànol): segons el plànol número 690-UP 1.1 Rev. 00.  
Pressió: 4 bar.  
Pressupost: 695.178,57 € .   
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat al carrer de Gregorio Gea, 27 de València, així com presentar en el Servici Territorial esmentat les al·legacions (en dos exemplars) que consideren oportunes en el termini de 20 dies, comptadors a partir de l'endemà de la publicació d'este anunci.  
  
València, 28 de març de 2011.- El cap del Servici Territorial d'Energia: Enrique Climent Sirvent.